Publication: Magyar Közlöny
Issue: MK-2004-43 (Year: 2004, Number: 43)
Era: 2004-2010
Section: A 34/1994. (VI. 24.) AB határozat kontextusában ugyanis
Paragraph Index: 1322

A 34/1994. (VI. 24.) AB határozat kontextusában ugyanis az adat „belsõ használatra szánt” jellege elválaszthatatlan annak döntés-elõkészítéssel kapcsolatos voltától. [„A belsõ használatra szánt munkaanyagok, emlékeztetõk, tervezetek, vázlatok, javaslatok, a szervezeten belül váltott levelek, általában a döntés-elõkészítés körében alkotott iratok, amelyek nyilvánosságra hozatala jelentõsen hátráltathatja a köztisztviselõket feladataik teljesítésében, rendszerint mentesek a nyilvánosság alól.” (ABH 1994, 177, 190.)] Az Avtv. módosításakor a törvénybe került „belsõ használatra készült” kifejezésnek a döntés-elõkészítéstõl független alkalmazása tág teret enged a szubjektív megítélésnek, hiszen az adatot nem tartalmánál, hanem keletkeztetõjének szándékánál fogva védi. Az Alkotmánybíróság az Avtv. 19. § (5) bekezdése alkotmányosságának tartalmi vizsgálata arra irányul, hogy a jogalkotó megfelelõ indokkal és elkerülhetetlen mértékben korlátozza-e a „belsõ használatra készült” és a „döntés-elõkészítéssel összefüggõ” adatok megismerését. Az Avtv. nem határozza meg sem a „belsõ használatú”, sem a „döntés-elõkészítéssel” összefüggõ adat fogalmát, s nem jelöli meg, hogy milyen alkotmányos célból kerülhet sor a korlátozásra. Önmagában az a tény, hogy egy adat a közfeladatot ellátó szerv mindennapi munkája során, illetve a szerv döntésének elõkészítésével kapcsolatban keletkezett, még nem indokolja megfelelõen a közérdekû adat, — vagyis az Avtv. 2. § 4. pontja szerinti olyan adat, amely az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévõ, valamint a tevékenységére vonatkozik —, elzárását a nyilvánosságtól. A korlátozás egyfelõl akkor indokolt, ha azt az Avtv. 19. §

Source: https://magyarkozlony.hu/hivatalos-lapok/50ed7c062891bfbd84b5d8d5b8daf87ff4f40805/dokumentumok/9492747daca577a66e73be94fc1394bd2e85e8ed/letoltes